
RAPORT
asupra  propunerii legislative  pentru  completarea  articolului 13 din Legea nr.3/2000 privind organizarea şi desfăşurarea referendumului
                       În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă  pentru completarea articolului 13 din Legea nr.3/2000 privind organizarea şi desfăşurarea referendumului, trimisă cu adresa nr.Plx.366 din 7 mai 2007, înregistrată cu nr. 31/572 din 8 mai 2007. 
                        Senatul, în calitate de primă Cameră sesizată, a respins propunerea legislativă în şedinţa din 2 mai 2007.
                        În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională.  

                        Comisia pentru administraţie publică, amenajarea teritoriului şi echilibrul ecologic, cu avizul nr.26/1651 din 16 mai 2007, a avizat negativ propunerea legislativă.

                   
    Consiliul Legislativ, cu avizul nr.1637 din 30.11.2006, a avizat favorabil propunerea legislativă . 

                         Guvernul României, prin punctul de vedere transmis cu adresa nr.3824 din 14.12.2006, nu susţine adoptarea iniţiativei legislative.
                          Propunerea legislativă are ca obiect de reglementare completarea art.13 din Legea nr.3/2000 privind organizarea şi desfăşurarea referendumului, cu modificările şi completările ulterioare, în sensul introducerii de noi condiţii privind organizarea referendumului local.

                            Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus  în şedinţa din  23 mai 2007. 
                           Cu prilejul dezbaterilor, membrii Comisiei juridice, de disciplină şi imunităţi au constatat că iniţiativa legislativă evidenţiază  mecanisme deja existente de natură să asigure sancţionarea, în situaţia avută în vedere a „persoanelor responsabile”.În acest sens, sunt de menţionat infracţiunile prevăzute şi pedepsite la art.248 (abuzul în serviciu contra intereselor publice), la art.249 ( neglijenţa în serviciu) şi la art.289 (falsul intelectual) din Codul penal şi dispoziţiile alin.(1) al art.16 din Legea contenciosului administartiv nr.554/2004 referitoare la introducerea în cauză a funcţionarului. De asemenea, s-a reţinut  şi faptul că, potrivit prevederilor art.12 din Legea nr.351/2001 “nerespectarea prevederilor prezentei legi conduce la anularea actelor…”.
                          Cât priveşte suportarea cheltuielilor pentru organizarea şi desfăşurarea referendumului, acestea se supun regulilor de drept comun şi anume răspunderii civile delictuale a persoanelor responsabile.

                           La lucrările Comisiei juridice, de disciplină şi imunităţi, din numărul total de 27 de membri, au participat 15 deputaţi.
                           În urma dezbaterilor, Comisia, în unanimitate, a hotărât să propună plenului Camerei Deputaţilor respingerea  propunerii legislative pentru  completarea articolului 13 din Legea nr.3/2000 privind organizarea şi desfăşurarea referendumului.
                            În raport de obiectul şi conţinutul său, care modifică o lege organică, iniţiativa legislativă face parte din categoria legilor organice.

                      PREŞEDINTE,                                               SECRETAR,                         

                       Sergiu Andon
               George Băeşu
Consilier

